# &calligra;

Una introducció general
&Raphael.Langerhorst; &Raphael.Langerhorst.mail;
&Jost.Schenck; &Jost.Schenck.mail;
&traductor.Rafael.Carreras; &revisor.Antoni.Bella;
3 de gener de 2012
2.4.0

&calligra; és una suite ofimàtica i d'art gràfic integrada per al &kde;.

KDE
Calligra

## Introducció

### Components del &calligra;

Si us plau, mireu http://docs.kde.org per a versions actualitzades d'aquest document.

&calligra; és una suite ofimàtica i d'art gràfic integrada per al &kde;. &calligra; consisteix actualment dels següents components:

- &words; (un processador de text basat en marcs)

- &sheets; (una aplicació de fulls de càlcul)

- &stage; (presentacions de pantalla i diapositives)

- &flow; (una aplicació de diagrames de flux)

- &karbon; (una aplicació de dibuix vectorial)

- &plan; (una aplicació per a la gestió de projectes)

Com que aquests components utilitzen la tecnologia Flake, els components del &calligra; estan dissenyats per a treballar molt bé entre ells. Qualsevol component del &calligra; es pot incrustar en un altre document de &calligra;. Per exemple, podeu inserir un full de càlcul que heu creat en &sheets; directament a un document de &words;. D'aquesta manera, es poden crear documents complexos usant &calligra;.

Un mecanisme de connectors facilita estendre la funcionalitat del &calligra;. Trobareu molts connectors en alguns components i podreu aprendre a escriure'ls.

Aquest manual cobreix les característiques generals del &calligra;, aquelles que són comunes a tots els components en la suite. Per a informació detallada sobre els diferents components, doneu un cop d'ull al manual respectiu.

### Resum de les característiques del &calligra;

#### Integració

El &calligra; facilita un entorn de treball amb tots els components construïts a l'interior. Amb aquest entorn de treball s'aconsegueix una gran integració. És possible desenvolupar el vostre propi component de manera que també hi estigui integrat.

#### Lleuger

Malgrat que ofereix tants components, el &calligra; és molt lleuger, ràpid i té un consum de memòria bastant baix. Això també s'aconsegueix perquè el &calligra; està construït sobre el &kde;, el qual ja és un entorn de treball per al desenvolupament d'aplicacions molt potent.

Un objectiu del &calligra; també és no sobrecarregar la interfície d'usuari amb característiques que difícilment es poden necessitar. Això ha resultat en una interfície d'usuari magra i lleugera que us permet fer la vostra feina de manera eficient.

Que sigui lleuger també vol dir que a vegades aquella funcionalitat específica que us cal no hi és. En aquest cas, sempre l'hi podeu afegir tot estenent el &calligra;. Aquestes característiques sempre es poden fer disponibles mitjançant connectors o scripts, deixant lleuger el &calligra;.

#### Totalitat

El &calligra; ofereix un ample abast de components, que cobreixen la majoria de necessitats a casa i a l'oficina. Sempre es poden implementar noves característiques mitjançant scripts i connectors o, fins i tot components sencers basats en l'entorn de treball del &calligra;.

#### Format OASIS OpenDocument

És d'una importància capital per a qualsevol suite ofimàtica adherir-se als estàndards establerts. Especialment en el nivell de format de fitxer per a permetre treballar amb el mateix document amb altres suites ofimàtiques. Això també evita la dependència d'un proveïdor, la qual cosa és especialment important per a les empreses tot i que també per als individus.

Per aquesta raó, el &calligra; ha estat adaptat al format OASIS OpenDocument com a format de fitxers nadiu.

#### Característiques del &kde;

Com que el &calligra; està construït sobre el &kde;, també hi trobareu disponibles al &calligra; totes les característiques del &kde;. Això inclou el &DBus;, el KParts, Flake, la integració amb l'escriptori, la configurabilitat, etc. Tot això fa que l'aspecte del &calligra; sigui molt familiar i estigui realment integrat dintre de l'entorn d'escriptori, el qual permet fer la feina sense constrenyiments.

## Configurant &calligra; i el vostre sistema

Encara que el &calligra; hauria de funcionar bé d'entrada, hi podria haver algunes coses a optimitzar per tal d'obtenir el millor del &calligra;. Aquest capítol us mostra què podríeu voler fer per aconseguir els millors resultats amb la vostra nova suite ofimàtica i fer que aquesta compleixi amb les vostres necessitats. El &calligra; és molt configurable, fins i tot per a detalls de la barra d'eines i la disposició del menú.

### Personalitzant la interfície del &calligra;

Encara que el &calligra; ja ve amb una interfície gràfica d'usuari que ha de complaure la majoria de necessitats de la gent, hi ha bones raons per les quals potser voldreu canviar l'aspecte dels programes.

La meva mare, per exemple, s'espanta dels botons i les entrades de menú que no entén. Per adaptar el &calligra; a les seves necessitats, vaig reduir la interfície gràfica d'usuari a un mínim de funcionalitats. Com que ella només vol escriure cartes i usar certes plantilles, no calen moltes més funcionalitats que desar, carregar, imprimir, &etc;

Gràcies al concepte acció de les &Qt; i el &kde;, podeu personalitzar lliurement les barres de menús i les barres d'eines del &calligra;. Malauradament, i de moment, no hi ha diàlegs fàcils d'usar per a fer-ho. El &calligra; desa les seves configuracions de la interfície gràfica d'usuari en fitxers &XML; i els heu d'editar. Esperem que aquesta situació canviï en el futur; per ara, us caldrà algun coneixement bàsic de com funciona un document &XML; (o &HTML;, que és un subformat d'&XML;).

Normalment, cada aplicació del &calligra; té almenys dos d'aquests fitxers &XML;: Un descriu la interfície gràfica d'usuari general (bàsicament, és el que veieu si no hi ha cap document obert) i un altre descriu la interfície de la part respectiva (això és el que veureu normalment). Per exemple, per al &words;, aquests dos fitxers &XML; s'anomenen `calligra_shell.rc` i `words.rc`.

Aquí hi ha un exemple simple de fitxer rc.

#### Exemple d'un fitxer rc simple

    <!DOCTYPE QConfig ><qconfig>
    <menubar>
    <menu name="Edit"><text>Edit</text>
    <action name="edit_cut"/>
    <action name="edit_copy"/>
    <action name="edit_paste"/>
    <separator/>
    <action name="edit_find"/>
    </menu>
    <menu name="Insert"><text>Insert</text>
    <action name="insert_picture"/>
    <action name="insert_clipart"/>
    <menu name="Variable"><text>Variable</text>
    <action name="insert_var_datefix"/>
    <action name="insert_var_datevar"/>
    </menu>
    </menu>
    </menubar>
    <toolbars>
    <toolbar name="edit_toolbar" position="right">
    <action name="edit_cut"/>
    <action name="edit_copy"/>
    <action name="edit_paste"/>
    </toolbar>
    </toolbars>
    </qconfig>

## Com obtenir més informació

### Altres manuals del &calligra;

Per a informació detallada sobre les diferents aplicacions del &calligra;, si us plau, consulteu els seus respectius manuals.

### Enllaços

Els següents enllaços haurien de ser útils si esteu cercant més informació sobre el &kde; o el &calligra;.

- La pàgina principal del &calligra;. Aquí podeu trobar informació sobre com obtenir i instal·lar el &calligra;, notícies sobre el desenvolupament del &calligra;, captures de pantalla, &etc;

- La pàgina principal del &kde;. El &kde; és l'entorn d'escriptori més avançat i completament lliure per a sistemes operatius tipus Unix. El &calligra; usa les biblioteques del &kde;.

- La pàgina de &Qt;. Els creadors del joc d'eines C++ de &Qt;. El &kde; i el &calligra; usen &Qt;.

## Programant el &calligra;

### Introducció

Si voleu desenvolupar el &calligra;, podeu trobar interessants els següents recursos:

- A http://techbase.kde.org/Development trobareu molts documents sobre programació amb &Qt; i &kde;. Aquí podeu trobar la versió en línia de la documentació completa de les biblioteques de &kde; a KDE API Reference.

- El primer pas per a contribuir en el codi és seguir aquestes instruccions per obtenir el codi font i construir-lo.

## Drets d'autor i llicències

El &calligra; és el resultat de l'esforç conjunt de molts desenvolupadors. Els drets d'autor de cada fitxer font del &calligra; són de la gent que ha escrit aquest fitxer en particular i es poden trobar els seus noms al començament de cada fitxer font amb la llicència que s'aplica a aquest.

Els drets d'autor d'aquest manual són d'en &Jost.Schenck;. Es pot distribuir lliurement, sempre que s'inclogui aquesta nota. Podeu canviar-lo sempre que m'envieu els canvis o els pugeu al Git del &kde;. No seré responsable de res de resultes de l'ús d'aquest manual.

Els drets d'autor dels altres manuals del &calligra; són dels seus respectius autors.

Traductor/Revisor de la documentació: &credits.Rafael.Carreras; i &credits.Antoni.Bella;

&underFDL; &underGPL;

&documentation.index;